b'\n_START_ARTICLE_\n\xc5\xa0ola za pod\xc4\x8dastnike Slovenske vojske\n_START_SECTION_\nZgodovina\n_START_PARAGRAPH_\n\xc5\xa0ola za pod\xc4\x8dastnike Slovenske vojske je bila ustanovljena kot \xc5\xa1ola za pod\xc4\x8dastnike TO RS leta 1991; to je bila tudi prva voja\xc5\xa1ka \xc5\xa1ola v samostojni Sloveniji. Prvo usposabljanje se je  pri\xc4\x8delo 6. januarja 1992 in kon\xc4\x8dalo 9. maja 1992; tega dne je \xc5\xa1ola dobila tudi svoj bojni prapor.\n_START_SECTION_\nPoslanstvo\n_START_PARAGRAPH_\n\xc5\xa0ola za pod\xc4\x8dastnike je organizacijska enota CV\xc5\xa0, ki zagotavlja voja\xc5\xa1ko izobra\xc5\xbeene in usposobljene pod\xc4\x8dastnike za opravljanje pod\xc4\x8dastni\xc5\xa1kih dol\xc5\xbenosti v SV ter pridobitev poklica pod\xc4\x8dastnika SV._NEWLINE_\xc5\xa0ola razvija in implementira znanja, spretnosti in ve\xc5\xa1\xc4\x8dine, katere pri svojem delovanju potrebujejo pod\xc4\x8dastniki. Usklajuje specialisti\xc4\x8dno usposabljanje in organizira ter izvaja nadaljevalno izobra\xc5\xbeevanje in usposabljanje pod\xc4\x8dastnikov.\n_START_SECTION_\nLokacija\n_START_PARAGRAPH_\nSede\xc5\xbe \xc5\xa0ole za pod\xc4\x8dastnike je v Voja\xc5\xa1kem objektu Kadetnica v Mariboru ter v voja\xc5\xa1nici Franca Ur\xc5\xa1i\xc4\x8da v Novem Mestu.'